Strusshamn

Strusshamn er en bygd i Askøy kommune i Vestland.

I Strusshamn finner man blant de best bevarte trehusbebyggelsene på Askøy fra tidlig 1800-tall. Dette har sammenheng med at Strusshamn på sytten- og attenhundretallet fungerte som karantenehavn for seilskip på vei til Bergen.Clausen, Conrad: Askøy herad i hundrad år : 1837-1937, s. 17,  Askøy Herad 1937 Det var særlig kolera som herjet på denne tiden, og frykten for smittespredning gjorde at det ble opprettet en egen kolera-kirkegård. Det første kommunestyretmøtet i Askøy kommune ble i 1838 holdt i gjestgiveriet i Strusshamn.Clausen, Conrad: Askøy herad i hundrad år : 1837-1937, s. 11,  Askøy Herad 1937 Det var også her det første herredshuset ble bygget. I 1956 brant herredshuset ned, og det ble da bygget nytt rådhus i Kleppestø.

Allerede i 1741 stod den første kirken i Strusshamn ferdig, denne var i bruk i 120 år før den brant ned i 1861. Det ble raskt bygget ny kirke, denne stod til 1966 da den også brant ned. Dagens Strusshamn kirke ble innviet i 1969.

Til tross for at konventikkelplakaten forbød lekmannsvirksomhet stod Hans Nielsen Hauges bevegelse sterkt i bygda. I 1804 kom Peder Olsen Aalderust og Johan Nicolay Loose til Strusshamn.Askøy Samskipnad av N.L.M. gjennom 50 år, 1912 - 1962, s. 9 Sistnevnte var Hauges svoger, og med økonomisk bistand fra Hauge fikk de bygget en kornmølle i bygda, som det ble gjort så mange andre steder i Norge på den tiden.Historien  Sjoddien Mølla brant ned i 1861, men ble bygget opp igjen, og var i drift frem til rundt 1900. I 1884 ble Strusshamnsvatnet demmet opp for å forbedre vannføringen til mølla.

I 1910 ble møllebygningen gjort om til sjoddy-fabrikk av Arne Johannessen fra Osterøy. Fra 1917 ble det laget elektrisk strøm av vannkraften som tidligere hadde drevet mølla, og denne strømmen ble benyttet til å drive shoddy-produksjonen.

I 1992 fikk Lions Club på Askøy satt opp en minneplakett i Strusshamn med innskriften:

I dag er Strusshamn et livlig sentrum for både handel og kultur. Båtprodusenten Viksund Båt AS har sitt tilholdssted i havnen,Historien  Viksund og her finner man også mange frivillige organisasjoner og lag som eksempelvis Askøy kystlag og Askøy museumslag.

 Bilder 

 Referanser 

Kategori:Bygder på Askøy